Күк ҡарға

Күк ҡарға, күк ҡош, күксәй (Сизоворонка)() — эре ҡош.

 Ҡылыҡһырлама 
Күгәрсендән бәләкәйерәк. Дөйөм төҫө күкһел йәшел. Арҡаһы көрәнһыу ҡыҙыл, ҡанаттарының осо ҡара. Ҡанаттары йәшел, башы һәм кәүҙәһенең аҫҡы өлөшө йәшкелт зәңгәр, ҡойроғоноң ике яҡ ситенән асыҡ зәңгәр һыҙыҡтар үтә. Башҡа ҡоштар менән бутарлыҡ түгел. 

 Тауышы 
Киҫкен һәм көслө генә ҡысҡыра: «рааҡ-рааҡ». 

 Йәшәү рәүеше 
Ҡыуаҡлы ялан, ҡоро ҡарағайлыҡтарҙа йәшәй. Төрлө бө¬жәктәр менән туҡлана. Күсмә кош. һирәк осрай. Ерҙәге өңдәрҙә йәки ағас ҡыуыштарында оялай. 4—5 бөртөк аҡ йомортҡаһы була. Зарарлы бөжәктәрҙе ҡырып, файҙа килтерә.

 Туҡланыуы 
Бөтә нәмәне ла ашай торған ҡош. Бигерәк тә эре бөжәктәргә өҫтөнлөк итә. Саранча, ҡуңғыҙҙар, кәҫәрткеләр, баҡалар, ҡырҡаяҡтар. Ҡайһы саҡ ваҡ кимереүселәргә лә һунар итә. Көҙгөһөн баҡса емештәренә төшөп аҙ-маҙ зыян килтерә.


 Иҫкәрмәләр 

 Әҙәбиәт 
 БСЭ

 Һылтанмалар 
 База данных «Позвоночные животные России»: сизоворонка 

Категория:Күк ҡарғалар
Категория:Европа ҡоштары
Категория:Африка ҡоштары
Категория:Башҡортостан ҡоштары
Категория:Ҡоштар